CELEX: 
Language: da
Date: 2010-09-25 00:00:00
Title: 2010/504/EU: Europa-Parlamentets afgørelse af 5. maj 2010 om decharge for gennemførelsen af Den Europæiske Unions almindelige budget for regnskabsåret 2008, Sektion VIII — Den Europæiske Ombudsmand#Europa-Parlamentets beslutning af 5. maj 2010 med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2008, Sektion VIII — Den Europæiske Ombudsmand

25.9.2010   
            
            
               DA
            
            
               Den Europæiske Unions Tidende
            
            
               L 252/101
            
         EUROPA-PARLAMENTETS AFGØRELSE
   af 5. maj 2010
   om decharge for gennemførelsen af Den Europæiske Unions almindelige budget for regnskabsåret 2008, Sektion VIII — Den Europæiske Ombudsmand
   (2010/504/EU)
   EUROPA-PARLAMENTET,
   der henviser til Den Europæiske Unions almindelige budget for regnskabsåret 2008 (1),
   der henviser til De Europæiske Fællesskabers endelige årsregnskab for regnskabsåret 2008 — Bind I (C7-0179/2009) (2),
   der henviser til Den Europæiske Ombudsmands årsberetning til dechargemyndigheden om de interne revisioner, der er foretaget i 2008,
   der henviser til Revisionsrettens årsberetning om gennemførelsen af budgettet for regnskabsåret 2008 med institutionernes svar (3),
   der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (4),
   der henviser til EF-traktatens artikel 272, stk. 10, og artikel 274, 275 og 276, samt til artikel 314, stk. 10, og artikel 317, 318 og 319 i traktaten om Den Europæiske Unions funktionsmåde,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,
   der henviser til forretningsordenens artikel 77 og bilag VI,
   der henviser til betænkning fra Budgetkontroludvalget (A7-0070/2010),
   
               1.
            
            
               meddeler Den Europæiske Ombudsmand decharge for gennemførelsen af budgettet for regnskabsåret 2008;
            
         
               2.
            
            
               fremsætter sine bemærkninger i nedenstående beslutning;
            
         
               3.
            
            
               pålægger sin formand at sende denne afgørelse og beslutningen, der er en integrerende del heraf, til Rådet, Kommissionen, Den Europæiske Unions Domstol, Revisionsretten, Den Europæiske Ombudsmand og Den Europæiske Tilsynsførende for Databeskyttelse og drage omsorg for, at de offentliggøres i Den Europæiske Unions Tidende (L-udgaven).
            
         
      
         Jerzy BUZEK
         
            Formand
         
      
      
         Klaus WELLE
         
            Generalsekretær
         
      
   
   
      (1)  EUT L 71 af 14.3.2008.
   
      (2)  EUT C 273 af 13.11.2009, s. 1.
   
      (3)  EUT C 269 af 10.11.2009, s. 1.
   
      (4)  EUT C 273 af 13.11.2009, s. 122.
   
      (5)  EFT L 248 af 16.9.2002, s. 1.
   
      EUROPA-PARLAMENTETS BESLUTNING
      af 5. maj 2010
      med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2008, Sektion VIII — Den Europæiske Ombudsmand
      EUROPA-PARLAMENTET,
      der henviser til Den Europæiske Unions almindelige budget for regnskabsåret 2008 (1),
      der henviser til De Europæiske Fællesskabers endelige årsregnskab for regnskabsåret 2008 — Bind I (C7-0179/2009) (2),
      der henviser til Den Europæiske Ombudsmands årsberetning til dechargemyndigheden om de interne revisioner, der er foretaget i 2008,
      der henviser til Revisionsrettens årsberetning om gennemførelsen af budgettet for regnskabsåret 2008 med institutionernes svar (3),
      der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (4),
      der henviser til EF-traktatens artikel 272, stk. 10, og artikel 274, 275 og 276, samt til artikel 314, stk. 10, og artikel 317, 318 og 319 i traktaten om Den Europæiske Unions funktionsmåde,
      der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,
      der henviser til forretningsordenens artikel 77 og bilag VI,
      der henviser til betænkning fra Budgetkontroludvalget (A7-0070/2010),
      
                  1.
               
               
                  bemærker, at Den Europæiske Ombudsmands (Ombudsmandens) disponible forpligtelsesbevillinger i 2008 beløb sig til i alt 9 mio. EUR (2007: 8,2 mio. EUR) med en udnyttelsesgrad på 91,51 %, hvilket er under gennemsnittet for de øvrige institutioner (95,67 %);
               
            
                  2.
               
               
                  bemærker, at det af Revisionsrettens årsberetning fremgår, at revisionen ikke gav anledning til væsentlige bemærkninger hvad angår Ombudsmanden;
               
            
                  3.
               
               
                  bemærker, at der er tendens til stigende vækst i perioden fra 2003 til 2008, i hvilken forpligtelsesbevillingerne fordobledes fra 4,4 mio. EUR til 9 mio. EUR og antallet af stillinger steg fra 31 til 57 (med 6 yderligere stillinger i 2009), mens antallet af klager steg fra 2 436 til 3 346 og nye indledte undersøgelser fra 253 til 293; bemærker, at antallet af stillinger ikke var steget i løbet af de seneste tre regnskabsår, men at det efter planen skulle stige til 63 i 2009; bemærker endvidere, at 24 ud af 57 stillinger i øjeblikket efter den interne omstrukturering i 2008 er afsat til at analysere klager og foretage undersøgelser (Den Juridiske Tjeneste), og 31 er afsat til registrering, fordeling af og opfølgning på klagerne samt alt andet arbejde, der ikke direkte er forbundet med kerneaktiviteten (Den Administrative og Finansielle Afdeling);
               
            
                  4.
               
               
                  minder om, at det i den tidsubegrænsede rammeaftale om samarbejde mellem Ombudsmanden og Europa-Parlamentet, der trådte i kraft den 1. april 2006, fastsættes, at Parlamentet stiller visse administrative tjenester, herunder bygninger, it, kommunikation, juridisk rådgivning, lægetjeneste, uddannelse, oversættelse og tolkning, til rådighed;
               
            
                  5.
               
               
                  bemærker de prioriterede områder, som er fastsat af Den Interne Revisionstjeneste, navnlig revision af proceduren for offentlige indkøb, herunder opfølgning på uafsluttede aktioner, proceduren for revision af tilskud samt afslutning af og rapportering om revisioner for 2007; glæder sig over resultaterne, navnlig den bemærkning, at udbudsproceduren var betydeligt forbedret, og at to åbne aktioner fra 2005-revisionen var blevet forbedret, samt den bemærkning, at proceduren for bevilling af tilskud er i overensstemmelse med regelsættet, gennemsigtighedsprincipperne og forsvarlig økonomisk forvaltning;
               
            
                  6.
               
               
                  bemærker imidlertid, at den interne revision også afslørede områder med mulighed for yderligere forbedring, navnlig følgende: dossiererne for udbudsproceduren bør indeholde mere udførlige oplysninger, leveringsdataene bør kun kunne ændres i undtagelsestilfælde, der bør sikres bedre tidsplanlægning for udbudsprocedurer og uoverensstemmende klausuler i kontrakter skal korrigeres inden undertegnelse; forventer, at Ombudsmanden vil følge op på disse spørgsmål og underrette Parlamentet i sin aktivitetsrapport;
               
            
                  7.
               
               
                  glæder sig over Ombudsmandens beslutning om at offentliggøre sin årlige erklæring om økonomiske interesser og over, at erklæringen er offentliggjort på Ombudsmandens websted;
               
            
                  8.
               
               
                  gentager sin anmodning om, at Ombudsmanden indføjer et afsnit i sin aktivitetsrapport med en detaljeret redegørelse for opfølgningen i løbet af året på Parlamentets tidligere dechargeafgørelser.
               
            
         (1)  EUT L 71 af 14.3.2008.
      
         (2)  EUT C 273 af 13.11.2009, s. 1.
      
         (3)  EUT C 269 af 10.11.2009, s. 1.
      
         (4)  EUT C 273 af 13.11.2009, s. 122.
      
         (5)  EFT L 248 af 16.9.2002, s. 1.